Գիյոմ Սիզերոն

Գիյոմ Սիզերոն (ֆր.՝ Guillaume Cizero, նոյեմբերի 12, 1994(1994-11-12), Montbrison),  ֆրանսիացի գեղասահորդ, ով սառույցի վրա պարերում հանդես է գալիս Գաբրիելա Պապադակիսի հետ։ 2018 թվականի օլիմպիական խաղերի փոխչեմպիոն, 2015 և 2016 թթ. աշխարհի կրկնակի չեմպիոն, 2015-2018 թթ. Եվրոպայի քառակի չեմպիոն, 2017 թվականի Գրան-պրի եզրափակչի հաղթող։ Ֆրանսիայի քառակի չեմպիոն (2015-2018)։
2018 թվականի փետրվարի 23-ի դրությամբ Չմշկասահորդների միջազգային միության վարկանիշային տվյալներով զույգը զբաղեցնում է  2-րդ տեղը։


== Կարիերա ==
Գիյոմը 2008 թվականին դարձավ Գաբրիելա Պապադակիսի զույգը։ Երկար ժամանակ նրանք մարզվում էին Գաբրիելայի մոր` Կատերինա Պապադակիսի  մոտ։ Զույգը չորս անգամ մասնակցել է պատանիների աշխարհի առաջնությանը և նրանց ամենաբարձր ձեռքբերումը այդ մրցաշարում եղել է 2-րդ տեղը 2013 թվականին։ Նրանք երկրորդն էին նաև պատանեկան Գրան-պրիի եզրափակչում, 2012 թվականին Սոչիում` դրանից առաջ հաղթելով երկու էտապում։
2013 թվականի աշնանից զույգը սկսեց հանդես գալ մեծահասակների մրցումներում։ 2014 թվականի Ֆրանսիայի առաջնությունում դարձան արծաթե մրցանակակիր` միաժամանակ գերազանցելով իրենց նվաճումները։ Եվրոպայի առաջնությունում ընդգրկվում են հավաքականի կազմում այն բանից հետո, երբ առաջնությունից հանեցին ֆրանսիական հավաքականի առաջատար Նատալի Պեշալային և Ֆաբիան Բուրզային։ Սակայն  նրանք չեն կարողանում հաղթահարել առաջնությունում առաջին ելույթի հուզմունքը և հայտնվում աղյուսակի միջնամասում։ Զույգը ընդգրկվում է Սոչիի օլիմպիական խաղերի պահուստային թիմի կազմում։ Ֆրանսիական ֆեդերացիան Սոչիի օլիմպիադայից հետո մարտին զույգին ուղարկեց Ճապոնիայի աշխարհի առաջնություն։ Սպորտսմենները այստեղ հանդես եկան ավելի լավ,  քան եվրոպական մրցաշարում։


=== Հաղթանակների ժամանակաշրջան ===
Ժամանակահատվածների միջակայքում զույգը փոխեց մարզիչներին և պարարվեստի ղեկավարին և տեղափոխվեց Կանադա։    Հետօլիմպիական ժամանակաշրջանը զույգը սկսեց Կանադայի մրցաշարում։ Նվաճեցին առաջին տեղը և բարելավեցին իրենց ցուցանիշները ազատ պարաձևում և ընդհանուր հաշվարկում։ Զույգին գլխավոր անակնկալը սպասում էր մեկ ամիս անց Շանհայի Գրան-պրի փուլում։ Կարճ պարաձևում գեղասահորդները բարելավեցին իրենց նվաճումները, զբաղեցնելով երրորդ տեղը։ Հաջորդ օրը ազատ պարը գեղեցիկ ձևով ցուցադրվեց և գեղասահորդները զգալիորեն գերազանցեցին իրենց նախկին ցուցանիշները և հավաքած միավորներով զբաղեցրին առաջին տեղը, առաջ անցնելով աշխարհի և Եվրոպայի  գործող չեմպիոններ իտալացիներ Աննա Կապպելինին և Լուկա Լանոտեին։ Այսպիսով Պապադակիս/Սիզերոնը պահեստայինից անմիջապես դարձավ առաջատար։ Գրան-պրիի տնային փուլում զույգը հերթական անգամ բարձրացրեց իր ցուցանիշները երկու ձևերում և զբաղեցրեց առաջին տեղը։ Դա հնարավորություն տվեց նրանց առանց պրոբլեմի դուրս գալ Գրան-պրիի եզրափակիչ, որտեղ նրանք նվաճեցին բրոնզե մեդալներ։ Շուտով նրանք առաջին անգամ շահեցին ֆրանսիական առաջնությունում։ 2015 թվականի հունվարին զույգը հաղթեց Ստոկհոլմի Եվրոպայի առաջնությունում և 2015 թվականի Շանհայի աշխարհի առաջնությունում, որտեղ սպորտսմենները  գերազանց հանդես եկան ծրագրերի երկու ձևերում և նվաճեցին ոսկե մեդալներ։ Ապրիլի կեսերին Ճապոնիայում անցկացվող աշխարհի թիմային առաջնության  մեկնարկային եզրափակիչ փուլում զույգը հաջողությամբ հանդես եկավ երկու մարզաձևերի ծրագրում։


=== 2015-2016 ===
2015 թվականի ամռանը մարզումների ժամանակ գեղասահորդուհին ուժեղ ուղեղի ցնցում ստացավ և հոսպիտալացվեց։  2015 թվականի նոյեմբերի 11-ին հայտարարվեց, որ զույգը բաց կթողնի գեղասահքի Գրան-պրի մրցափուլը։ Սակայն դրանից հետո սպորտսմենները վստահորեն հաղթեցին 2016 թվականի երկրի առաջնությունում։ Մեկ ամիս անց Բրատիսլավայում կայացած եվրոպական առաջնությունում գեղասահորդները շատ լավ հանդես եկան։ Զույգը կարճ ծրագրից հետո ընթանում էր երկրորդ տեղում, սակայն ազատ ծրագրից հետո նրանք կարողացան տեղաշարժվել առաջին տեղը և դառնալ Եվրոպայի կրկնակի չեմպիոններ։ Ապրիլի սկզբին Բոստոնում կայացած աշխարհի առաջնությունում ֆրանսիացի գեղասահորդները դարձան աշխարհի կրկնակի չեմպիոններ, բարելավելով իրենց նախկին սպորտային նվաճումները` կարճ ծրագրում սահմանելով աշխարհի ռեկորդ։


=== 2016-2017 ===

Նոյեմբերի կեսերին ֆրանսիացի գեղասահորդները սկսեցին նախաօլիմպիական մրցաշարը, հանդես գալով Փարիզի Գրան-պրի փուլում, որտեղ Trophée de France մրցաշարում նրանք վստահորեն  գրավեցին առաջին տեղը, բարելավելով իրենց նախկին նվաճումները կարճ պարաձևում։ Նոյեմբերի վերջերին Սապպորոյում նրանք հանդես եկան Գրան պրիի եզրափակիչ փուլում, վստահորեն գրավելով երկրորդ տեղը։ Դա հնարավորություն տվեց նրանց դուրս գալ Մարսելում անցկացվող Գրան-պրիի եզրափակիչ և համառ պայքարում զբաղեցնել  երկրորդ տեղը։ Դեկտեմբերի կեսերին զույգը մասնակցեց Ֆրանսիայի Կանն քաղաքում անցկացվող հերթական առաջնությանը, որտեղ նրանք հերթական անգամ նվաճեցին ոսկե մեդալներ։ Հունվարի վերջերին ֆրանսիացի սպորտսմենները հանդես եկան Օստրավում, եվրոպայի առաջնությունում։ Կարճ ծրագրից հետո նրանք զբաղեցնում էին երրորդ տեղը, սակայն ազատ ծրագրից հետո զբաղեցրին առաջին տեղը դառնալով չեմպիոններ։   


=== Օլիմպիական մրցաշրջան ===
Օլիմպիական մրցաշրջանը ֆրանսիացի զույգը սկսեց հոկտեմբերի սկզբին,  Էսպոյում, Ֆինլանդիայում, որտեղ նրանք հաղթեցին։ Նոյեմբերի սկզբին զույգը հանդես եկավ Գրան պրիի Պեկինի չինական փուլում, որտեղ նրանք ազատ պարաձևում և ընդհանուր հաշվարկով  եզրափակեցին ռեկորդներով նվաճելով ոսկե մեդալներ։ Նոյեմբերի կեսերին սպորտսմենները հանդես եկան Գրան-պրիի տնային փուլում, որտեղ վստահորեն նորից նվաճեցին ոսկե մեդալներ։   
Մոսկվայում անցկացված Եվրոպայի առաջնությունում ֆրանսիացիները նորից մրցակցությունից դուրս էին և վստահորեն հաղթեցին։ Կարճ պարաձևում իրենց համաշխարհային ռեկորդը չգերազանցեցին, բայց ազատ ձևում կարողացան բարելավել իրենց նախկին նվաճումները։ Զույգը հավաքեց  121,87 միավոր, գերազանցելով համաշխարհային ռեկորդները, ինչպես ազատ պարաձևում, այնպես էլ միավորների ընդհանուր հաշվարկում (203,16)։


== Ծրագրեր ==
(Պապադակիսի հետ)


== Սպորտային նվաճումներ ==


=== 2015/2016 Մրցաշրջանից հետո ===


=== Մինչև 2016/2017 Մրցաշրջան ===


== Ծանոթագրություններ ==


== Արտաքին հղումներ ==
Guillaume CIZERON & Gabriella PAPADAKIS